മാൻഖുർദ്

മുംബൈ നഗരത്തിന്റെ കിഴക്കുഭാഗത്തുള്ള ഒരു നഗരപ്രാന്തപ്രദേശമാണ് മാൻഖുർദ്. മുംബൈ സബർബൻ റെയിൽവേയുടെ ഹാർബർ ലൈനിലാണ് മാൻഖുർദ് റെയിൽവേ സ്റ്റേഷൻ സ്ഥിതിചെയ്യുന്നത്.
ഭൂമിശാസ്ത്രം
മുംബൈ-നവിമുംബൈ പ്രദേശങ്ങളെ വേർതിരിക്കുന്ന താനെ ഉൾക്കടലിനു സമീപമാണ് ഇതിന്റെ സ്ഥാനം. ഹാർബർ ലൈനിൽ മുംബൈയിലെ അവസാന സ്റ്റേഷനാണ് മാൻഖുർദ്Mumbai Suburban Railway System Route Map: http://www.wr.indianrailways.gov.in/view_section.jsp?lang=0&id=0,6. ഇതിനു ശേഷം വാശി റെയിൽവേ പാലം കടന്ന് ഹാർബർ ലൈൻ വാശിയിലെത്തുന്നു. ബോംബേ പോർട്ട് ട്രസ്റ്റിന്റെ ഉടമസ്ഥതയിലുള്ള ഒരു തീവണ്ടിപ്പാതയും മാൻഖുർദിലൂടെ കടന്നുപോകുന്നുണ്ട്. ഹാർബർ ലൈൻ ഈ പ്രദേശത്തെ നോർത്ത്, സൗത്ത് എന്നിങ്ങനെ രണ്ട് മേഖലകളായി തിരിക്കുന്നു. 
ഭാഭാ ആണവ ഗവേഷണകേന്ദ്രം ഇതിനടുത്താണ്. മാൻഖുർദ് ഗ്രാമം, അണുശക്തിനഗർ, ട്രോംബേ, നേവൽ ആർമ്ഡ് ഡിപ്പോ, നാവികസേനാ ഉദ്യോഗസ്ഥരുടെ വാസസ്ഥാനം തുടങ്ങിയവ ഈ പ്രദേശത്ത് സ്ഥിതിചെയ്യുന്നു.

അവലംബം

വർഗ്ഗം:മുംബൈയിലെ ജനവാസമേഖലകൾ